Ρυμοτομικές Απαλλοτριώσεις και Λειτουργούν Κτηματολόγιο
Creators: name: Συμεωνίδου, Μαρία Κωνσταντίνου
Publisher: name: Aristotle University of Thessaloniki
Year: 2017
Subjects: Απαλλοτρίωση
Κοινόχρηστοι χώροι
Κτηματολόγιο
Expropriation
Public spaces
Cadastre

description: Η παρούσα μεταπτυχιακή εργασία διερευνά τη διαδικασία της τμηματικής συντέλεσης ρυμοτομικών απαλλοτριώσεων, σε περιοχές στις οποίες λειτουργεί Κτηματολογικό Γραφείο. Εστιάζει στις περιοχές που εντάχθηκαν στο εγκεκριμένο ρυμοτομικό σχέδιο με το Νομοθετικό Διάταγμα του 1923, και μελετά τη διεργασία και τις ενέργειες που πραγματοποιούνται για την απόκτηση των κοινοχρήστων χώρων από την τοπική αυτοδιοίκηση, ξεκινώντας από τον καταμερισμό των υποχρεώσεων στους υπόχρεους, μέχρι την καταβολή των αποζημιώσεων και τέλος, τον τρόπο καταχώρηση των συντελεσμένων απαλλοτριώσεων στο Κτηματολογικό Γραφείο. Οι ιδιαιτερότητες των ρυμοτομικών απαλλοτριώσεων ως προς την κατανομή των υποχρεώσεων για την αποζημίωση των ρυμοτομούμενων τμημάτων των γεωτεμαχίων, καθώς και το μεγάλο χρονικό διάστημα που μεσολαβεί από την κήρυξη μέχρι την συντέλεση μιας ρυμοτομικής απαλλοτρίωσης, έχει αρκετές φορές ως αποτέλεσμα να συναντώνται δυσχέρειες κατά τη διαδικασία καταχώρισής της στο Εθνικό Κτηματολόγιο. Συνηθέστερο λόγο αποτελεί η μη πλήρης ταύτιση του τμήματος που περιγράφεται στην διοικητική πράξη, με αυτό που έχει καταχωρισθεί στις αρχικές εγγραφές του Εθνικού Κτηματολογίου. Στο πρώτο κεφάλαιο της εργασίας, παρουσιάζονται οι βασικές έννοιες και το ισχύον νομοθετικό πλαίσιο, που αφορά στις ρυμοτομικές απαλλοτριώσεις, οι οποίες παρουσιάζουν μικρές διαφορές από τη συνήθη διαδικασία των αναγκαστικών απαλλοτριώσεων. Παρατίθενται ο τρόπος και τα στάδια καταβολής αποζημιώσεων, καθώς και οι επιπτώσεις στο ρυμοτομικό σχέδιο από τη μη έγκαιρη καταβολή αυτών. Το δεύτερο κεφάλαιο αναφέρεται στο νομοθετικό πλαίσιο που διέπει τις πράξεις τακτοποίησης αναλογισμού αποζημίωσης. Παράλληλα αναλύεται η διαδικασία σύνταξης και έγκρισής τους. Ακολουθεί το τρίτο κεφάλαιο, στο οποίο περιγράφεται η Ενοποιημένη Γλώσσα Μοντελοποίησης (Unified Modeling Language) UML, η οποία χρησιμοποιήθηκε για τη μοντελοποίηση των διαδικασιών σύνταξης και έγκρισης μιας πράξης τακτοποίησης αναλογισμού αποζημίωσης. Επίσης, γίνεται αναφορά στις χωρικές βάσεις δεδομένων, στις διαδικτυακές χαρτογραφικές υπηρεσίες, και τις τεχνικές ανάλυσης των δεδομένων, για την εξαγωγή χρήσιμων συμπερασμάτων. Τέλος, σχεδιάστηκε μια βάση δεδομένων, με σκοπό την παρακολούθηση των ενεργειών από την κήρυξη της ρυμοτομικής απαλλοτρίωσης, μέχρι την απόκτηση του κάθε κοινόχρηστου χώρου. Το τέταρτο κεφάλαιο, εξετάζει τις δυσκολίες καταχώρισης στο Κτηματολόγιο παλαιών πράξεων τακτοποίησης αναλογισμού αποζημίωσης, μετά τη συντέλεση μιας ρυμοτομικής απαλλοτρίωσης, όταν αυτές δεν έχουν ληφθεί υπόψη κατά τη διαδικασία της κτηματογράφησης. Επιπλέον, διερευνά περιπτώσεις γεωτεμαχίων, όπου η μερική συντέλεση απαλλοτρίωσης πριν την έναρξη του Κτηματολογικού Γραφείου, και ο μέχρι σήμερα τρόπος καταχώρησή της, είχαν ως αποτέλεσμα στις αρχικές εγγραφές να μην αντικατοπτρίζεται η πραγματική νομική κατάσταση των ακινήτων. Τέλος, γίνεται αναφορά στο πρόσφατο έργο ψηφιακής καταγραφής Πολεοδομικών Δεδομένων (e-poleodomia), και στη δυνατότητα συνδυασμού των δεδομένων του έργου αυτού, με τα δεδομένα του Εθνικού Κτηματολογίου. Στα συμπεράσματα της εργασίας, αναπτύσσονται προτάσεις αναφορικά με την βελτιστοποίηση του τρόπου καταχώρισης των υπό απαλλοτρίωση κοινοχρήστων χώρων στο Εθνικό Κτηματολόγιο. Ταυτόχρονα, προτείνονται μέθοδοι ανάλυσης δεδομένων, για την εύρεση των κοινοχρήστων χώρων για τους οποίους υπάρχουν εκκρεμότητες αποζημιώσεων, με σκοπό την καλύτερη διαχείριση προτεραιοτήτων από τη Διοίκηση.
description: This postgraduate thesis explores the procedure of the partial execution of street expropriations, in areas where a Cadastral Office operates. It focuses on areas that were admitted to the approved urban plan in accordance with the Legislative Decree of 1923 and studies the process and actions taken to acquire communal areas for the local government, starting with the allocation of obligations to the persons liable until payment of the indemnities ending up to the way in which the expropriations are recorded in the Cadastral Office. The peculiarities of the urban expropriations, in terms of the distribution of obligations to compensate for the tract sections of parcels and the long period of time between the declaration and the execution of a land expropriation, have for several times resulted in difficulties to the registration procedure in the National Cadastre. The most common reason is the incomplete identification of the part, described in the administrative act, with that entered in the initial entries of the National Cadastre. In the first chapter the basic concepts and the current legislative framework about street expropriations are presented, which are slightly different from the usual procedure of compulsory expropriations. The way and the stages of payment of compensation are studied as well as the impact on the curb plan from their failure to pay them in time. The second chapter refers to the legal framework governing the settlement of compensation claims. At the same time, the process of drafting and approving them is analyzed. In the third chapter, which follows, a description of the Unified Modeling Language (UML) is given. UML was used to model the procedures for writing and approving of a compensation - settlement act. Reference is also made to spatial databases, on-line cartographic services and data analysis techniques in order to draw useful conclusions. Finally, a database was designed to monitor the actions from the declaration of the land expropriation to the acquisition of each communal space. The fourth chapter examines the difficulties of registering old arrangement and compensation acts after the completion of a land expropriation when these have not been taken into account during the Cadastral process. Furthermore, investigates cases of land parcels where the partial expropriation took place before the start of the Land Registry and as a result until today the initial entries of the National Cadastre do not reflect the actual legal status of these. Lastly, reference is made to the recent Digital Recording of Town Planning Data (e-Poleodomia) project, and the possibility of combining the data of this project with the data from the National Cadastre. In the conclusions of the thesis, proposals are developed regarding the optimization of the way communal areas under expropriation register in the National Cadastre. At the same time, methods of data analysis are proposed to find communal areas for which pending claims are available, in order the Administration to better manage priorities.